ОБОСНОВКА НА ТЕХНИКО ИКОНОМИЧЕСКИТЕ ПОКАЗАТЕЛИ В ПРОИЗВОДСТВОТО И НА ПРОГНОЗНИТЕ ЦЕНООБРАЗУВАЩИ ЕЛЕМЕНТИ НА „ТЕЦ ГОРНА ОРЯХОВИЦА“ ЕАД

гр. ГОРНА ОРЯХОВИЦА

**УВАЖАЕМИ ГОСПОДИН ПРЕДСЕДАТЕЛ,**

Предложението за цени за новия регулаторен период 01.07.2017-30.06.2018 г. на „ТЕЦ Горна Оряховица“ ЕАД е разработено при спазване на изискванията на Наредба № 5 от 23 януари 2014 г. за регулиране на цените на топлинната енергия и Наредба № 1 от 18.03.2013г. за регулиране на цените на електрическата енергия. Спазени са и стриктно Указанията за образуване на цените на топлинната енергия и на електрическата енергия от комбинирано производство при регулиране чрез метода „норма на възвръщаемост на капитала” приети от Комисията с протоколно Решение № 95 от 25.05.2015 г. по т. 8 на КЕВР.

За новия ценови период, прогнозните технико икономически показатели и ценообразуващи елементи са изготвени в съответствие с програмата на двата завода – Завод за спирт и Завод за захар, които са основни консуматори на топлоенергия от ТЕЦ. За периода се очаква по - добро натоварване, а именно три кампании със Завод за захар за преработка на 50 000 т. сурова захар заедно със Завод за спирт през м.юли, март – април и м. юни с ПГ №1 при натоварване 50-55 т/ч и 9 месеца работа със Завод за спирт при натоварване на ПГ№3 от 12 т./ч. или реализация на 122 710 Мвтт.е. и производство на 8 827 Мвт ел.ен. Предвижда се ремонт на ТЕЦ от 21.07. до 15.08.2017 г. Прилагаме договори за доставка на топлинна енергия, предназначена за стопански /промишлени/ нужди със „Захар“ ЕАД и „Захарни заводи“ АД.

За новия ценови период се предвижда продажба на 5863 Мвтч ел.енергия, като – 4353 Мвтч е високо ефективната комбинирана ел.енергия, която ТЕЦ ще продаде на заводите от групата на „Захарни заводи“ АД (в изпълнение на чл.162, ал.1 ...количествата, които производителя ползва за собствени нужди и собствено потребление по смисъла на чл.119, ал.1) и 1510 Мвтч е високоефективна ел. енергия произведена над количествата за собствено потребление и е предвидена за изкупуване от обществен доставчик или краен снабдител.

**Условно постоянни разходи.**

Въпреки, че за новия ценови период дружеството предвижда увеличение на производството спрямо отчет прогноза 2016-2017 с 11 % и спрямо отчетната 2016 с 38 % УПР се запазват на едно ниво.

**Разходи за амортизации.**

Разходите за амортизации са намалени в сравнение с отчета на 2016 г., поради това, че някои от активите са натрупали своята амортизация.

Отчитането на дълготрайните активи и амортизациите в дружеството е съгласно МСС 16 и приетата счетоводна политика. Имотите, машините, съоръженията и оборудването се оценяват първоначално по себестойност, включваща цената на придобиване, както и всички преки разходи за привеждането на актива в работно състояние.

Последващите разходи, които възникват във връзка с ДМА след първоначалното признаване, се признават в Отчета за всеобхватните доходи в периода на тяхното възникване освен, ако има вероятност те да спомогнат на актива да генерира повече от първоначално предвидените бъдещи икономически изгоди и когато тези разходи могат надеждно да бъдат оценени и отнесени към актива. В тези случаи разходите се добавят към себестойността на актива. Амортизацията на дълготрайните материални активи се начислява като се използва линейният метод върху оценения полезен живот на отделните групи активи, както следва:

|  |
| --- |
| години ГАК (%) |

- Сгради 25 4

- Машини и оборудване 3,5-10 10-30

- Нематериални дълготрайни активи 2-6,7 15-50

- Транспортни средства и стопански инвентар 6,7 15

Амортизациите започват да се начисляват от месеца, следващ месеца, в който е въведен актива.

Избраният праг на същественост за дълготрайните нематериални активи е в размер на 500 лева.

През периода 2017 г. - 2018 г. дружеството предвижда да направи инвестиции за 190 х.лв. . Прилагаме **справка 1** инвестиционна програма на дружеството и **справка 2** - отчет на извършените инвестиции през 2016 г.

На база инвентарната книга на ТЕЦ Горна Оряховица ЕАД е направено разделянето на ДМА участващи при производството на топло и електро енергия. ДМА участващи при комбинираното производство на топло и ел. енергия се приемат като „общи” за производството, например без парогенераторите и съоръжения към тях не може да се произвежда електрическа енергия, офис оборудване и др. също влизат като общи за комбинираното производство. ДМА участващи само за производство на електрическа енергия са генераторите и прилежащите към тях съоръжения, а ДМА участващи за производството само на топлоенергия са РОУ и БРОУ, Бойлерна станция. При „ТЕЦ Горна Оряховица” ЕАД няма инсталации за разделно производство на топлоенергия и инсталации за пренос. Консуматорите на топлоенергия са свързани с паропроводи на колектор 6Ата захранващ се с отработена пара след турбината.

Прилагаме **справка 3,** където ДМА са разделени съответно за производство на топло и електроенергия и общо за двата продукта за периода 2017 г.

**Разходи за ремонт.**

В ремонтната програма на ТЕЦ са залегнати мероприятия, които са неотложни с цел обезпечаване на безаварийната и надеждна работа на съоръженията. Планувани са ремонти по ПГ №1, ПГ №3, в химичен цех, турбинен цех и Въглеподаване. Прилагаме **справка 4** – ремонтна програма. Ремонтните дейности са прогнозирани с оглед работните часове на съоръженията и поддръжката на тяхната експлоатационна годност и осигуряване на безопасна работа на персонала. Предвидени са и някои строителни ремонти по сградния фонд на централата, стаи и битови помещения с цел подобряване условията на труд и запазване на сградите. В **справка 5** прилагаме отчета за извършените ремонтни мероприятия за 2016 г.

**Разходи за заплати и възнаграждения.**

За новия ценови период, предвиждаме увеличаване на разходите за заплати на база отчет за 2016 г. Поради повишаването на минималната работна заплата с 10% през 2017 г. и изравняването й с някои основни работни заплати се наложи промяна на същите и актуализация на другите. Също така при определянето им е взето в предвид по – голямата производствена програма на дружеството. Повишаването на заплатите е свързано и с поставена цел от ръководството, за доближаване към средната работна заплата в сектор „Енергетика“ и за поддържане нормален стандарт на живот за региона на работещите в дружеството. Запазва се средносписъчния брой на персонала на 95 броя.

Разходите за осигуровки са на база действащите осигурителни прагове и са преценени спрямо разходите за работна заплата.

**Разходи пряко свързани с регулираните дейности по ЗЕ .**

Разходите за 2017 г. и 2018 г. включени в тази част на УПР се запазват на нива от 2016 г. Определени са на база оценка и анализ на отчет за 2016 г. Всички разходи се запазват на едно ниво с отчетната година, с изключение на:

* Горива за автотранспорт, които са завишени, поради по – големия обем на производство и тенденциите за повишаване цената на горивата;

**Обосновка променливи разходи**

Тези разходи следват производствената програма и ефективността на производството.

**Цената на въглищата** за 2017 г. е образувана на база наличните въглища на склад, към 01.03.2017 г. и дължимите доставки на въглища по анекс от 09.03.2017 г. към договор за доставка на въглища от 31.08.2009 г. Прилагаме **справка 6**. В цената по договора – 104,50 $/т. влизат и разходите за транспорта по река Дунав и Черноморския басейн, разходите за товаро – разтоварни дейности на пристанищата в гр. Русе, гр. Свищов, гр. Бургас и др. Освен тях „ТЕЦ Горна Оряховица“ ЕАД има допълнително разходи за ЖП и автотранспорт от съответното пристанище до гр. Горна Оряховица (от 19,56 лв/т), за което прилагаме фактура. Към общата цена на въглищата в справка 6 са прибавени и разходите за ЖП маневра от гара Горна Оряховица до разтоварището в ТЕЦ, която е 2,15 лв./т.

**Цената на природния газ** е определена съгласно цените на газовото дружество Овергаз Мрежи за количество до 200 х. н.м3 с равномерно потребление.

**Разходите за закупуване на вода, консумативи** (хим. реагенти за омекотяване на речната вода) са прогнозирани на база производството на топло и електроенергия, и на база промени в цените за закупуването им. ХВОХ Разходите за закупуване на вода са по малки поради изграждане на водооборотен цикъл

**Обосновка на СНел.** на централата в справка 4 и разходите за закупуване на ел.енергия в справка 1 от Справки от №1 до №9.

СНел.ен на централата за прогнозния период са изготвени на база анализ на отчета за 2016 г. и прогнозата за производството на топло и електро енергия съгласно наличните производствени мощности, и съгласно подхода на Комисията от предходните регулаторни периоди.

Разходите за закупена ел.енергия са намалени в сравнение с отчетната 2016 г. – прогнозираното по – голямо производство обуславя и по малко купена ел.енергия.

* Изграждането на водооборотен цикъл налага допълнително закупуване на ел.енергия за захранване на помпи оборотна вода.
* Когато ТЕЦ работи на нисък товар – 12 т/ч ТГ №1 произвежда много малко електроенергия и се налага закупуването на такава за покриване на СН ел.ен..;
* Режимите на работа на заводите консуматори определят по- чести спирания и пускания на котлите и през тези периоди се налага закупуване на ел.енергия;
* При режими на работа със Завод за спирт и ПГ №3 поради технологични причини (намаляване на общия товар) се налага спиране на ТГ №1, поради което се закупува ел.енергия.

За това предвиждаме за 2017 г. и 2018 г. закупуване на 1540 Мвт ел.енергия;

**Разходите за външни услуги** са по – малко от отчет 2016 г – това се дължи на оптимизиране и прецизиране на някои разходи.

**Разходите за акциз на въглищата** спрямо отчета са по – вече поради по – голямото количество въглища, което е планувано през новия ценови период и заплащането отново на акциз съгласно ново удостоверение за УОАКП. Изчислен е като 30 % от общото гориво вложено за производство на топлоенергия. Акцизът на природния газ е изчислен на база действащото законодателство и се определя в справки 1 до 9 за периода 2017 г. – 2018 г., съгласно „Указания за образуване на цените на топлинната енергия и на електрическата енергия от комбинирано производство при регулиране чрез метода „норма на възвръщаемост на капитала“.

**Разходи за емисии парникови газове** през ценови период 01.07.2017 г.- 30.06.2018 г.:

През 2016 г. в резултат на производствения процес „ТЕЦ Г.Оряховица“ ЕАД гр. Г.Оряховица е емитирал 44637,7 тона емисии въглероден диоксид. Дружеството разполага с безплатни квоти от 19 500 тона. Закупени са необходимото количество емисии при средна цена 5,23 евро за тон . Общата сума за 2016г. за покупката на емисии възлиза на 269 хил.лв.

За ценовия период 2017г. - 2018 г. е предвидено да бъдат изгорени 28364 тона въглища и 80,000 х.н.куб.м.пр.газ. Тези горива ще емитират общо 59442,00 тона емисии от въглероден диоксид. За периода безплатно разпределените квоти за „ТЕЦ Г.Оряховица“ ЕАД са 18 794,58 тона . За закупуване 40 647,42 тона. Според последната прогноза от края на м.февруари на група анализатори, средната пазарна цена за 2017г. ще бъде около 6 евро. Поради тази причина за необходимите количества недостигащи квоти е заложена сума за закупуване от 243884,52 евро или 476 996,66 лв.

**Във връзка с гореизложеното, изчислените цени и елементите на необходимите приходи на „ТЕЦ Горна Оряховица“ ЕАД за следващия ценови период са следните:**

**1. Преференциална цена на електрическата енергия (без ДДС) – 247,10 лв./MWh, в т.ч.:**

**- индивидуални разходи за единица енергия – 247,09 лв./MWh**

**- добавка по чл. 33, ал. 3 от ЗЕ – 0,01 лв./MWh**

**2. Еднокомпонентна цена на топлинната енергия с топлоносител пара (без ДДС) – 71,37 лв./MWh**

**3. Ценообразуващи елементи на цените по т. 1 и т. 2:**

**3.1. Необходими годишни приходи – 10 206 хил. лв., в т. ч.:**

* **Разходи – 9 603 хил. лв., от които условно-постоянни – 3 290 хил. лв. и променливи – 6 313 хил. лв.**
* **Регулаторна база на активите – 8 172 хил. лв.**
* **Норма на възвръщаемост – 6,65%**

**3.2. Електрическа енергия бруто– 8 827 MWh, в т. ч.:**

* **от високоефективно комбинирано производство –1 510 MWh**
* **за собствено потребление – 4 353 MWh.**

**3.3. Топлинна енергия с топлоносител пара – 122 710 MWh.**

**Цена на природен газ на „Овергаз мрежи“ АД – 453,88 лв./knm3.**

**Цена на въглища – 182,85 лв./t при калоричност 5 224 kcal/kg.**

**Изп. директор……………**

**(инж. Анатолий Ботов)**